Държавен вестник, бр. 66, 2010 г., стр. 47

БРОЙ  66	
Д Ъ Р Ж А В Е Н  В Е С Т Н И К 	
СТР.  47  
5. Изисквания към материалната база 
5.1. Учебен кабинет.
В учебен кабинет се провежда обучението 
по теория на професията и специалността. 
Кабинетът се оборудва със съответните ди­
дактически средства, материали, осигуряващи 
условия за провеждане на учебния процес и на 
самостоятелната учебна дейност на всеки учащ.
5.1.1. Основно оборудване и обзавеждане: 
работно място на всеки обучаван (работна 
маса и стол), работно място на обучаващия 
(работна маса и стол), учебна дъска, шкафове, 
компютърна техника, дъска за писане, други 
средства за обучение и дидактическа техника.
5.1.2. Учебни помагала: демонстрационни 
макети и модели, реални образци, онагледяващи 
табла, софтуерни продукти, свързани с техниката 
и технологията на професията и специалността, 
учебни видеофилми и др.
5.2. Учебни лаборатории.
Предназначението на учебните лаборатории 
е провеждане на обучение по учебна практика 
за формиране на професионални компетен­
ции, необходими за успешно упражняване на 
професията. Планирането, разположението и 
оборудването на учебните лаборатории са съ­
образени със спецификата на учебната работа, 
с целите и задачите на обучението по профе­
сията, със санитарно-хигиенните изисквания 
и изискванията за здравословни и безопасни 
условия на труд (ЗБУТ). 
Обзавеждането на лабораториите включва: 
работни места за обучаваните и за обучава­
щия – с водна и електрическа инсталация и 
инсталация за обратните води. Целесъобразно 
е работните места да бъдат разположени ус­
поредно или шахматно на общ плот в единия 
край на помещението, облицовани с подходящ 
материал. Под плота се монтират шкафове 
за съхранение на приборите и съдовете, не­
обходими за лабораторни упражнения. Върху 
плота на стелажи се подреждат необходимата 
стъклария и реактиви. 
В лабораториите, в които се провежда обуче­
ние по предмети от отрасловата и специфичната 
задължителна професионална подготовка, след­
ва да се осигурят технически и инсталационни 
съоръжения с общо предназначение: автоматич­
но включване и изключване на осветлението, 
на завесите, на екрана, на вентилационната и 
електрическата инсталация. В лабораториите 
трябва да има аптечка, средства за гасене на 
пожари, лични предпазни средства, вентила­
ционни устройства.
За осигуряване на дидактическите изисквания 
за обучение към лабораториите трябва да има 
помещения за материали, апаратура, подготов­
ка на упражненията и склад за съхранение на 
реактивите. Складът се поддържа в готовност 
да обезпечи всички лабораторни упражнения 
с необходимите реактиви и стъклария. Реак­
тивите се съхраняват в заключени шкафове 
и са под контрола на учителя, отговарящ за 
лабораторията. 
5.3. Учебни работилници.
В учебните работилници се провежда обу­
чението по практика на професията. Учебните 
работилници се оборудват с машини и съоръ­
жения, използвани в стъкларството, както и 
със съответни помагала. Учебните работилници 
трябва да осигуряват работни места за всич­
ки обучавани, както и едно работно място за 
обучаващия.
За правилното и безопасно протичане на 
учебно-производствения процес са необходими: 
индивидуално работно място, инструменти, 
съоръжения и технологично оборудване за обра­
ботка на суровини и материали за стъкларското 
производство; техническа документация (ин­
струкционни карти и др.). Към работилницата 
трябва да има битови помещения – съблекални, 
санитарен възел, складови помещения. 
6. Изисквания към обучаващите
Професионалната подготовка по професията 
„Работник в стъкларското производство“ се 
извършва от лица с образователно-квалифи­
кационна степен „магистър“, „бакалавър“ по 
специалности от професионално направление 
„Химически науки“ от област на висше обра­
зование „Природни науки, математика и ин­
форматика“ и от професионално направление 
„Химични технологии“ от област на висше 
образование „Технически науки“ от Класифи­
катора на областите на висше образование и 
професионалните направления (ДВ, бр. 64 от 
2002 г.) и съответстващи на учебните предмети 
(модули) от професионалната подготовка.
С цел максимално използване на инфор­
мационните технологии в учебния процес е 
желателно обучаващите да притежават знания 
и умения за работа с компютър и специализи­
рани софтуерни продукти.
Препоръчително е на всеки три години 
обучаващите да преминават курс за актуали­
зиране на знанията си в областта на сили­
катните технологии, опазване на околната 
среда, формиране на ключови компетенции и 
личностни качества, необходими за успешно 
упражняване на професията, професионално 
консултиране, ориентиране и насочване на 
учащите – младежи и възрастни, относно въз­
можностите за продължаващо професионално 
обучение и кариерно развитие в избраната 
професионална област.
5526